הדת והכנסייה באמבר

**‎תפריט האתר: אמבר , פרקי הסיפור , דמויות , בני המשפחה , ממשל ומשטר , ההיסטוריה המוכרת , גאוגרפיה ומקומות , כוחות, החיים היקום וכל השאר**

"כופר" מי שיטען כי משפחת המלוכה אינה מעורבת וכלל אינה מתעניינת בפעילות הדתית של הכנסייה והמלך משתמש בכנסיה כאחד מהכלים שלו לשלוט בממלכה, אך כמובן שזה לא רחוק מהאמת המרה.

אחד מסימני ההיכר של החברה באמבר היא קיומן של שתי מערכות: הכנסייתית והחילונית. המדובר בשתי מערכות נפרדות, אף כי נתפסות כשתי פנים של החברה באמבר.

**כנסיית החד קרן** הינה ארגון רב עוצמה אשר צבר רכוש והון במשך מאות שנים, ובהם כסף, זהב, מבנים וקרקעות בכפרים ובערים ברחבי ממלכות המעגל הזהוב. הרכוש נאסף מגביית מיסים ותשלומים, ממעשרות, וכן ממתנות המאמינים ומרכוש שהורישו לה במותם. שלא כיתר התושבים, הכנסייה פטורה מלשלם מיסים לשלטון, ולכן מקיימת ברווחה את נושאי התפקידים הבכירים בה. למען המאמינים (ובעיקר למען עצמה) היא בנתה כנסיות, בתי ספר, בתי חולים ובתי מחסה לנזקקים. כך הלכה הכנסייה והתפתחה לגוף כלכלי מבוסס וחזק באמבר.

נושאי המשרות בכנסייה יודעים קרוא וכתוב, והבכירים שבהם שולטים ביסודות המנהל. לכן נהגו המלכים השונים בחלק ממלכות המעגל הזהוב להיעזר בהם ומינו אותם ליועצים, לשרים, ולמנהלי לשכת המלך. בתמורה לשירותים הללו העניקו המלכים לכנסייה נחלות קרקע כפיאודום, וכך היו ראשי הכנסייה לווסאלים של המלכים. הכנסיה השתלבה במערכת הפיאודלית המלכותית. אנשי כנסיה, בעיקר ראשי הכנסיה דוגמת הגמונים ואבות בתי מנזרים, הם בעת ובעונה אחת גם לווסלים מלכותיים, וגם לסניורים של וסלים אחרים שהיו אנשים חילוניים. וכך הפכו להיות למשמשים בקודש ופיאודלים בעת ובעונה אחת.

## היסטוריה דתית

מסופר בספר החד קרן הקדוש כי **כנסיית חד הקרן**, היא מוסד נצחי שנוסד במקביל לממלכת אמבר על ידי המתיישבים המקוריים מבארימן-ווייז שאימצו לצמיתות צורה אנושית והיא שואבת את כוחה מרוח חד הקרן הקדוש ומרוח המלך הקדוש.

אולם, לטענת כופרים ואנשי ריב ומדון, **כנסיית חד הקרן** היא גלגול של **דת הנחש** **הקדומה** שהיתה קיימת בימי עברו, אשר ספגה את המכה הראשונה שלה כשהמלך שאוברון, לאחר שנות נישואים רבות למלכה סימנאה, עייף ממנה ורצה להתחתן עם נסיכת קארם בשם פאילה. הכהנים של כנסיית הנחש הגיבו בזעם, וכתוצאה מכך אוברון סחף את ההמון כנגד מוסדות דת הנחש בדעות קדומות קיצוניות. המקדשים של דת הנחש נמחצו ומעולם לא השיבו את כוחם או השפעתם, דת הנחש נרדפה והוטרדה מכיוון שסירבה להכיר בגירושים.

**מלחמת האזרחים הראשונה** שנוצרה כעימות עקיף בין בין המלך אוברון לבניו הגדולים, פינדו ואוסריק, החמירה את המצב של דת הנחש. רוב כוהני דת הנחש הצטרפו למרד אשר גזר את גורלם של אוסריק ופינדו וכמובן של דת הנחש. במשך תקופה ארוכה לאחר מרד כנסיית הנחש, אוברון אסר כל צורה של דת. כיום דת הנחש **אינה חוקית** באמבר וכמעט ואין לה זכר.

מסופר בספר חד הקרן הקדוש כי לאחר מותה של המלכה פאילה בלידה, זעמו של אוברון שכך ועם הזמן, אוברון בחר במלכה חדשה והיא המלכה קלריסה (לבית פלדאן) "**קלריסה הקדושה**", שהיתה מאמינה הדוקה של כנסיית חד הקרן. בלחץ של קלריסה, ובשל "רוח הקודש" אשר שרתה עליו, אוברון התיר את הפעולה של כנסיית חד הקרן ובהמשך הכיר בה כדת הרשמית היחידה באמבר. אחרים מספרים כי אוברון פגש בחד-הקרן, אימץ אותו כסמל הממלכה וכפטרון של ממלכת אמבר והכיר בדת חד הקרן והפך אותה לדת הרשמית היחידה באמבר.

בתקופה זו, כנסיית החד קרן עברה רנסנס כאשר כסף רב זרם אליה, ועם כסף זה היא קידמה את האמנות, התרבות והקימה קתדרלות חדשות ומנזרים ברחבי ממלכת אמבר וממלכות המעגל הזהב.

לרוע המזל הנישואים של אוברון וקלריסה, היו סוערים ולאוברון נמאס מאשתו. אך הפעם הכנסייה לא הביעה כל התנגדות וזאת למרות הקירבה הרבה שהיתה לבישופים עם המלכה קלריסה.

בסופו של דבר, אוברון בחר במלכה חדשה - רילגה, ועם עלייתה, הדת באמבר שוב ניצבה למול מלחמה חדשה - **מלחמת האזרחים השנייה**.

למלכה רילגה, היה חזון שונה לגבי מערכת היחסים של האדם עם כנסיית החד הקרן. היא רצתה לחסל את השחיתות והריקבון שפשו בכנסיית חד הקרן. ברגע שהיא הפכה לאשתו, היא הציקה לו ללא הרף עם טענות על השחיתות בכנסייה ועל הצורך בכנסייה צודקת ופשוטה. אוברון, בחוסר עניין רב, התיר לרילגה לבצע את השינויים שדרשה ביחס לכנסייה ורילגה ניסתה להעביר רפורמות פנימיות רבות כדי לייצב את אופייה הממסדי של הכנסייה.

אולם, הממסד הכנסייתי הישן לא שיתף פעולה והתנגד לרפורמות שלה. הממסד הכנסייתי מיעט לעסוק ברפורמות שדרשה וסרב להעניש כמרים ובישופים מושחתים אשר סומנו על ידי רילגה.

יתר על כן, גם יתר המוסדות השונים באמבר לא שיתפו פעולה, זה די צפוי בהתחשב בכך שבישופים רבים היו קרובי משפחה של המלכה לשעבר קלריסה. קלריסה כמובן העדיפה שרילגה תודח וזאת כדי שהיא תוכל להתפייס עם אוברון ולחזור להיות מלכה.

הדבר הוביל שוב למלחמת אזרחים (המוכרת כ**מלחמת האזרחים השנייה**) אשר מצד אחד היו את "נאמני המלכה רילגה" ומצד שני את "נאמני המלכה קלריסה".

רילגה קראה לטיהור הכופרים, באמצעות שילוב של היסטריה דתית וקנאות עממית, התומכים שלה הגיעו מפשוטי העם והיא העבירה מספר טיהורים הן בכנסייה והן במנזרים, וניסתה לשבור את גבה של הכנסייה, בנוסף היא הקימה היררכיה חדשה בכנסייה על בסיס השקפתה ה"רפורמית".

ייתכן שאם היא עוצרת שם, אז אולי היא הייתה מצליחה לעגן את השינויים הללו לצמיתות בכנסייה. עם זאת, היא לא עצרה שם. במקום זאת, היא הגלתה את האפיפיור והכריזה שמי שהתנגדו לרפורמות שלה היו כופרים, בוגדים במלך ובאמבר. שריפות וטקסי אוטו דה פה הפכו למחזה יומיומי ברחבי יבשת אמבר, כל מי שלא הסכים איתה - בין אם הוא עשיר או עני, אציל או איכרי - נשרף בשל אמונתו, תקופה זו כונתה בשם "**הזמנים הבוערים**", כאשר כל הלשנה היתה יכולה להביא אדם אל האש וכאשר שמרנות פוריטנית כלפי הכנסייה המקורית שטפה את הארץ.

אולם עם כל שריפה ההתנגדות גדלה בקרב מעמד האצילים באמבר. לבסוף לאוברון נמאס, בשיא כוחה של רילגה, אוברון החליט שדי, והיא "שוכנעה" להתפטר כמלכה, ונשלחה "לטפח" את "הכנסייה שלה", רחוק מעיני כולם, במקדש חד הקרן. בני הזוג התגרשו ואוברון החזיר את האפיפיור שהוגלה לתפקידו ומרבית הרפורמה שלה בוטלה.

כדי להרגיע המרד, את האצולה ואת הכנסייה אוברון העניק לכנסייה מעמד מיוחד, קרקעות, זכות הצבעה בסנאט של האצילים, זכות לקבל תרומות ופתור ממיסים. זכויות מיוחדות אלו גרמו לכך שהכנסייה השתלבה במערכת הפיאודלית המלכותית והפכה לגוף עוצמתי באמבר שנאמנותו למלך אינה מוטלת בספק.

## בעלי תפקידים חשובים בכנסייה:

כיום (שנת 1495) בראש הכנסייה עומד האפיפיור והוא שוכן בבזיליקה האפיפיורית שבעיר אמבר.

לאפיפיור כפופים הקרדינלים, מתחתם ארכי-בישופים, בישופים וראשי מנזרים, מתחתם כמרים. כאשר לכל כנסייה יש כומר, עוזרי כמרים ודיאקונים.

ניתן לשים לב כי מבנה הכנסייתי באמבר מטיל את צילו ומשתקף במבנה הכנסייתי הקיים בצל של כדור הארץ בסוף המאה 15 תחילת המאה ה 16.

להלן בעלי התפקידים בהווה:

* האפיפיור – רודריגו בורג'ה (אלכסנדר השישי)
* סגן קנצלר ומנהל החצר של האפיפיור - אסקניו ספורצה
* הקרדינל - צ'זארה בורג'ה
* הקרדינל - אלסאנדרו פַארְנֶזֶה
* הקרדינל של העיר אמבר - ג'וליאנו דלה רוברה
* הקרדינל של רבמה -
* הקרדינל של בגמה -
* הארכיבישוף של גרנאת' -
* הארכיבישוף של הדרום -
* הארכיבישוף של הצפון -
* הארכיבישוף של החוף והאיים -
* ארכיבישוף של המזרח -
* הקרדינלים של ממלכות המעגל הזהוב -
* ראש האסיפה הגדולה -
* יו"ר האסיפות והבריתות של הצפון -
* יו"ר האסיפות והבריתות של המזרח -
* יו"ר האסיפות בשאר אמבר -
* יו"ר האסיפות בממלכות המעגל הזהוב -
* יו"ר השירות המיסיונרי -
* יו"ר איגודי העונש והחטא -
* יו"ר איגודי דיכוי הכפירה ודת הנחש -
* יו"ר איגודי מניעת השדים -
* נבחרי אסיפות אזוריות -
* נבחרי אסיפות מחוז -